Регламент (ЕО) No 474/2006 никога не са включвани въздушни превозвачи от Доминиканската република. На 20 март 2019 г. EASA информира Комисията за пропуски по отношение на безопасността, установени в рамките на процедурата по издаване на разрешения на ОТД. Петима въздушни превозвачи със свидетелства, издадени от Instituto Dominicano de Aviación Civil (IDAC), са кандидатствали за разрешение за ОТД, но само двама от тях — Helidosa Aviation Group, S.A. и Servicios Aéreos Profesionales, S.A. — са получили въпросното разрешение. На 15 март 2019 г. EASA суспендира разрешението на Servicios Aéreos Profesionales, S.A. от съображения за безопасност. Въздушните превозвачи Dominican Wings, S.A. и Sky High Aviation Services, S.R.L. оттеглиха заявленията си по време на първоначалната оценка, извършена от EASA. Въздушният превозвач Air Century, S.A. оттегли първото си заявление през 2017 г., тъй като не успя да докаже съответствие с приложимите стандарти за безопасност, и кандидатства отново през 2018 г.
 (37)
 Резултатите от анализа на наземните инспекции, извършени в рамките на програмата SAFA, показват, че съотношението по SAFA на въздушните превозвачи със свидетелства, издадени от IDAC, е над средното в световен мащаб. Повторната поява на някои констатации от инспекциите по SAFA показва предполагаема липса на подходяща култура на безопасност. Независимо от това, общият брой на инспекциите по SAFA, е ограничен. Комисията реши да започне консултации с IDAC в съответствие с член 3, параграф 2 от Регламент (ЕО) No 473/2006.
 (38)
 В съответствие с общите критерии, определени в приложението към Регламент (ЕО) No 2111/2005, Комисията счита, че на този етап няма основания за изменение на списъка на въздушните превозвачи, на които е наложена оперативна забрана в границите на Съюза, по отношение на въздушните превозвачи от Доминиканската република.
 (39)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи със свидетелства, издадени в Доминиканската република, действително спазват съответните стандарти за безопасност.
 (40)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Габон
 (41)
 Консултациите между Комисията и компетентния орган на Габон — Agence Nationale de l'Aviation Civile (ANAC), продължиха с цел да се проследи напредъка на ANAC в усилията да гарантира, че системата му за надзор на безопасността на въздухоплаването е в съответствие с международните стандарти за безопасност. В този контекст ANAC информира Комисията за мерките, предприети за укрепване на изпълнението на критични елементи, както и за предварителните резултати от координираната мисия на ИКАО за проверка на напредъка (ICVM), проведена от 29 януари до 6 февруари 2019 г.
 (42)
 Въз основа на предоставената информация Комисията не може да определи напълно способността на ANAC да гарантира, че операциите на въздушните превозвачи със свидетелства, издадени в Габон, се извършват в съответствие с международните стандарти за безопасност. В резултат на това ще бъде изискана допълнителна информация и следва да бъде организирана техническа среща, за да се обсъди положението в Габон във връзка с надзора на